Diari Oficial de la Generalitat Valenciana


Sumari del DOGV 1953, del 29-01-1993 (1993/826992)

ORDRE de 25 de gener de 1993, del Conseller d'Obres Públiques, Urbanisme i TranSports, sobre desplegament i tramitació de les mesures de finançament d'actuacions protegibles en matèria d'habitatge, establertes en el Reial Decret 1932/1991, de 20 de desembre, i en el Decret 55/1992, de 30.de març,, del Govern Valencià.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1993/01/25/(1)/dof/vci/html**

### Dades del document

Número de DOGV
:   1953

Data del DOGV
:   29-01-1993

Secció del DOGV
:   DISPOSICIONS GENERALS

Número del document
:   1993/826992


Data del document
:   25-01-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 25 de gener de 1993, del Conseller d'Obres Públiques, Urbanisme i Transports, sobre desplegament i tramitació de les mesures de finançament d'actuacions protegibles en matèria d'habitatge, establertes en el Reial Decret 1932/1991, de 20 de desembre, i en el Decret 55/1992, de 30 de març, del Govern Valencià.  
El Pla d'Habitatge 1992/1995, regulat en el Decret 55/1992, de 30 de març, del Consell de la Generalitat Valenciana, i en el Reial Decret 1932/1991, de 20 de desembre, el desplega l?Ordre de 22 de maig del Conseller d'Obres Públiques, Urbanisme i Transports, que regula el procediment de tramitació de les ajudes previstes.  
La casuística de situacions previstes en les disposicions esmentades i la seua posada en marxa fan necessari adoptar les mesures destinades a l?esmena de les deficiències observades per a una millor i més efectiva gestió en la tramitació que en definitiva repercutirà, en benefici del ciutadà sol·licitant de les ajudes.  
CAPITOL I  
Disposicions generals  
Article primer Qualificacions, visats  
1. Les qualificacions en actuacions protegibles corresponents a habitatges de protecció oficial de nova construcció i en actuacions de rehabilitació, i també els visats dels contractes de compra- venda o d'adjudicació d'habitatges de protecció oficial i d'habitatge de. preu taxat, possibilitaran l'accés als préstecs qualificats, dins dels objectius i del nombre d'actuacions de cada classe, fixats en el conveni març sobre actuació en habitatge i sol, Pla 1992-1995, subscrit pel Ministeri d'Obres Públiques i Transports i la Generalitat Valenciana i publicat al Butlletí Oficial de l?Estat número 116, de 14 de maig de 1992.  
2. En les qualificacions, a més del que s'estableix legalment, constaran aquests aspectes:  
a) Codi d'identificació de l?expedient i tipus de l'actuació protegible objecte de la qualificació.  
b) Identificació de la persona sol·licitant (nom o raó social, identificació fiscal i domicili), naturalesa jurídica i tipus de promotor, i ingressos ponderats, segons el nombre de vegades el salari mínim interprofessional, quan es tracte d'un promotor- usuari.  
c) El règim general, especial i mixt de la promoció i la forma de la cessió o de l?ús a què es destinen els habitatges.  
d) Identificació registral de la finca.  
e) Nombre i superfície útil dels habitatges de la promoció i, si s'escau, dels garatges, obradors per a artesans i annexos per a llauradors, ramaders i pescadors, amb l'especificació de si estan o no vinculats als habitatges dels edificis en què estiguen situats. Es farà constar, així mateix, el nombre de, trasters, amb l?expressió dels vinculats i dels no vinculats a l?habitatge, i el de locals de negoci, i també les superfícies respectives. Tot això, referit al tipus de règim de protecció i a la forma de la cessió o de l?ús de cadascun dels habitatges.  
f) Area geogràfica homogènia en què s'inclou l'actuació protegible.  
g) Mòdul ponderat aplicable.  
A l?efecte de la ponderació aplicable, la qualificació indicarà expressament el grau d'execució de les obres, segons les fases a què es refereix el Reial Decret 2076/1979, de 20 de juliol.  
h) Quantia màxima dels préstecs qualificats, tipus d'interès de conveni aplicable i ajudes econòmiques directes que es poden sol·licitar.  
A l?efecte del primer aspecte, es tindran en compte el Reial Decret 1083/1980, de 18 d'abril, i el Reial Decret 1563/1992, de 18 de desembre.  
i) Expressió que els préstecs qualificats i les ajudes econòmiques directes estaran sotmesos, en la possible concessió i en les condicions, a les limitacions establertes en el Reial Decret 1932/1991, de 20 de desembre, al Decret 55/1992, de 30 de març, del Govern Valencià i al conveni entre el Ministeri d'Obres Públiques i Transports i la Generalitat Valenciana.  
j) Compliment del percentatge de la reserva per a minusvàlids exigida per l'article 57 de la Llei 1/1982, de 7 d'abril, d'Integració Social de Minusvàlids i per les normes concordants.  
3. Qualificacions de rehabilitació.  
A. En les qualificacions de rehabilitació en farà constar, a més, amb caràcter general:  
- L'antiguitat de l?edifici o de l?habitatge.  
- El pressupost protegible de les obres de rehabilitació de l?habitatge o, si s'escau, de l?edifici; el nombre d'habitatges; les superfícies útils de cada una, i en les obres d'adequació i de l?equipament comunitari primari, el tipus d'obres i els pressupostos protegibles, i també les quanties de finançament.  
També inclouran el tipus d'actuació, la superfície útil computable dels habitatges, locals comercials i annexos d'elements comuns i les obres complementàries incloses en l'actuació. Si escau, en el pressupost protegible de l'actuació se separarà la part d'aquest que en cada actuació correspon a element comuns de la que correspon a elements privatius d'aquesta.  
B) En els supòsits d'actuació a l?empara dels articles 30 b) i 37.2 del Reial Decret 1932/1991, de 20 de desembre, s'expressarà també en la qualificació provisional:  
a) El nombre d'habitatges que resulten de l'actuació.  
b) El caràcter d'habitatges de protecció oficial.  
c) El pressupost protegible, amb la distinció entre pressupost d'execució d'obres i preu d'adquisició, si escau.  
En les actuacions de rehabilitació que preveu aquest supòsit, el contingut de l'apartat d) i e) del número anterior, es referirà a les condicions de la finca abans de l'actuació, i igualment s'haurà d'expressar després d'aquesta.  
C) En els supòsits d'actuació en façanes i cobertes, segons el que estableix l'article 18.3 del Decret 55/1992, del Govern Valencià, es concedirà qualificació provisional específica en què, a més, constarà:  
a) Superfícies de façanes i cobertes.  
b) Pressupost protegible que corresponga a cadascuna.  
4. Qualificacions corresponents a actuacions sobre sol.  
4.1. Les actuacions protegibles sobre sòl, recollides a l'annex 3 (programa de sòl) del conveni subscrit pel Ministeri d'Obres Publiques i Transports i la Generalitat Valenciana a l'empara del que preveuen els reials decrets 1668/1991 i 1932/1991, les qualificarà la Direcció General d'Arquitectura i Habitatge abans que els promotors de les actuacions les presenten a les entitats de crèdit que hagen subscrit convenis amb el Ministeri d'Obres Públiques i Transports.  
Simultàniament, la Direcció General d'Arquitectura i Habitatge enviarà al ministeri la memòria de viabilitat tècnico- financera perquè es conega prèviament.  
La sol·licitud de qualificació es presentarà al servei territorial d'Arquitectura i Habitatge corresponent, el qual emetrà informe de l'actuació protegible i el trametrà, juntament amb la sol·licitud i la resta de documentació presentada, a la Direcció General d'Arquitectura i Habitatge.  
4.2. Les actuacions sobre sol que pretenguen acollir-se al que disposen els reials decrets 1668/1991 i 1932/1991, i que no es troben incorporades a l'annex 3 (programa de sol) del conveni subscrit entre el Ministeri d'Obres Públiques i Transports i la Generalitat Valenciana, es presentaran davant la Conselleria d'obres Públiques i Transports, la qual podrà proposar al Ministeri d'Obres Públiques i Transports la incorporació a aquest conveni.  
El Ministeri d'Obres Públiques i Transports, una vegada analitzats la proposta i l?expedient que s'hi adjuntarà, podrà acordar amb la Direcció General d'Arquitectura i Habitatge la inclusió de l'actuació en l'annex 3 (programa de sol) del conveni, i es regirà la tramitació pel que s'estableix a l'apartat 4.1.  
L'expedient que s'adjuntarà a la proposta de la Direcció General d'Arquitectura i Habitatge inclourà:  
A) Dades identificatives:  
a) Identificació del promotor.  
b) Classificació del sòl objecte de l'actuació des del punt de vista urbanístic.  
c) Planejament vigent.  
d) Còpia dels següents documents que en cada cas calga:  
- Concessió del dret de superfície.  
- De propietat del sòl.  
- D'opció de compra.  
- Qualsevol altre títol que habilite per a accedir a la propietat del sòl.  
- De fermesa de l'acord que fixe el sistema d'actuació per expropiació, que l'administració actuant ha iniciat el procés d'expropiació corresponent i que s'ha donat compliment al tràmit de formalització i resolució sobre la relació concreta i individualitzada dels béns i drets objecte d'expropiació.  
B) Memòria de viabilitat tècnico- financera que contindrà la informació següent:  
a) Area geogràfica en la qual s'ubica l'actuació proposada.  
b) Delimitació cartogràfica de la superfície o polígon d'actuació.  
c) Superfície total de sol objecte de l'actuació.  
d) Superfície edificable resultant, de conformitat amb l'aprofitament màxim permès pel planejament i la distribució entre els diferents usos.  
e) Superfície edificable i la distribució segons l'article tercer del Reial Decret 1668/1991, amb indicació de la distribució.  
f) Desplegament temporal de les actuacions:  
- Compra de sòl.  
- Cessió, si escau, del sòl.  
- Començament i acabament de les promocions d'habitatges de protecció oficial i dels habitatges de preu taxat programats segons els usos i règims d'utilització i qualificació legal.  
g) Pressupost de tresoreria al llarg de l'actuació.  
C) Les informacions i aspectes exigits amb caràcter general es complementaran amb els següents aspectes, segons el tipus d'actuacions:  
a) Actuacions d'urbanització de sol:.  
- Programa de desenvolupament de la inversió, que inclou impostos, despeses generals, interessos de préstecs a càrrec del promotor, llicències, projectes, etc.  
- Cost, si escau, del dret de superfície.  
- Valoració del sòl no urbanitzat com a component del preu del sòl j a urbanitzat.  
- Desenvolupament temporal de les actuacions.  
- Començament i acabament de les obres d'urbanització.  
- Començament i acabament de les promocions de protecció oficial i dels habitatges de preu taxat.  
b) Actuacions d'adquisició de sòl per a la urbanització immediata:  
- Sistema d'execució del planejament.  
- Desenvolupament temporal de les actuacions:  
\* Compra de sòl.  
\* Començament i acabament de les obres d'urbanització.  
\* Començament i acabament dels habitatges de protecció oficial i de preu taxat.  
- Preu d'adquisició de sòl.  
- Import total de la inversió en urbanització incloent-hi les despeses desglossades.  
c) En actuacions d'adquisició onerosa de sòl per a la formació de patrimonis públics (Llei 8/1990, de 25 de juliol, i Reial Decret 1932/1991):  
- Acord per majoria absoluta de l'ajuntament en ple aprovant l'actuació.  
- Identificació cartogràfica de la superfície o del polígon de l'actuació protegible.  
- Classe de sòl segons la Llei del Sòl.  
- Qualificació del sòl.  
- Planejament vigent, si escau.  
- Sistema d'actuació.  
- Import de l'adquisició o indemnització.  
- Còpia dels documents que habiliten per accedir a la propietat del sòl.  
D) Qualsevol que siga la classe d'actuació, la memòria de viabilitat tècnico- financera, l'haurà de firmar el promotor, i caldrà que tinga la conformitat de tècnics responsables, els quals hi apareixeran plenament identificats.  
4.3. Les actuacions protegibles que pretenguen acollir-se al sistema de finançament establert a l'article 7 del Reial Decret 1668/1991 i a la disposició addicional dotzena, 2, del Reial Decret 1932/1991, es presentaran davant la Conselleria d'Obres Públiques, Urbanisme i Transports, la qual podrà proposar al Ministeri d'Obres Públiques i Transports la concessió del finançament previst en aquest article.  
La proposta s'adjuntarà a la documentació a què es refereix l'apartat 3.2 d'aquesta ordre.  
El Ministeri d'Obres Públiques, Urbanisme i Transports, analitzada la proposta i l'expedient, podrà acordar amb la Conselleria d'Obres Públiques, Urbanisme i Transports la concessió de finançament qualificat a l'actuació protegible segons la modalitat excepcional referida.  
Si l'actuació no estigués incorporada als convenis subscrits entre el Ministeri d'Obres Publiques i Transports, i la Conselleria d'Obres Publiques, Urbanisme i Transports, a la proposta de concessió de finançament qualificat s'haurà d'adjuntar una proposta d'inclusió al conveni, segons l'apartat 4.2.  
5. Visats de contractes d'adquisició o adjudicació d'habitatges de preu taxat.  
En les actuacions protegibles d'adquisició o adjudicació d'habitatge de preu taxat, el servei territorial corresponent visarà el contracte de compra- venda desprès de la constatació del compliment dels requisits establerts als articles del 22 al 26 del Reial Decret 1932/1991, de 20 de desembre. Aquest visat reflectirà expressament la limitació a la facultat de disposició prevista a l'article 27 de l'esmentat reial decret.  
El visat haurà de recollir aquests aspectes:  
a) Codi d'identificació de l'expedient.  
b) Data del contracte de compra- venda.  
c) Antiguitat de l'immoble.  
d) Superfície útil.  
e) Area geogràfica en què s'ubica l'habitatge.  
f) Mòdul ponderat aplicable.  
g) Si l'habitatge objecte de l'ajuda està en construcció, acabat o usat.  
6. L'incompliment o la falsedat dels requisits o de les dades que estableixen el Decret 55/1992 del Govern Valencià i aquesta ordre, independentment de les accions legals que es puguen emprendre donarà lloc a la devolució de les ajudes que es puguen haver rebut.  
Article segon. Préstecs qualificats per a les actuacions protegibles.  
1. En el marc dels convenis amb les entitats de crèdit els promotors i adquirents o adjudicataris en cas de préstec directe, podran sol·licitar-los a les entitats de crèdit públiques o privades.  
2. Si el sol·licitant és un promotor d'actuacions destinades a la venda o a l'arrendament, a la sol·licitud haurà d'adjuntar la còpia de qualificació provisional.  
3. Si es tracta d'un préstec directe a adquirents, a adjudicataris o a promotors per a ús propi, a la sol·licitud caldrà adjuntar aquests documents:  
a) Còpia de la cèdula de qualificació provisional o definitiva, si escau.  
b) Contracte original de compra- venda o adjudicació visat per l?òrgan competent, si escau.  
c) Resolució del servei territorial d'Arquitectura i Habitatge corresponent, de concessió del subsidi demanat, si escau, i del tipus de subsidi aplicable, en què constarà expressament, a més de les dades d'identificació de l?expedient i destinatari, el nivell d'ingressos ponderats en nombre de vegades el salari mínim interprofessional i el preu de venda de l?habitatge o, en cas d'accés de promotor per a ús propi, el valor de l?edificació més el del sòl.  
d) Resolució del servei territorial d'Arquitectura i Habitatge corresponent que reconega el dret, si escau, a les subvencions finançades pel Ministeri d'Obres Públiques, Urbanisme i Transports, i que condicione, en cas de primer accés en propietat, a l?obtenció prèvia del préstec qualificat.  
C) Resolució del servei territorial d'Arquitectura i Habitatge corresponent de concessió, si s'escau, de les ajudes directes a càrrec dels pressupostos de la Generalitat Valenciana.  
El sol·licitant acreditarà el compliment de la condició exigida per l'article 8.1.a del Reial Decret 1932/1991 a través de la declaració de l'impost sobre la renda de les persones físiques, quan hagués estat obligat a formular-lo; una taxació pericial, per al supòsit de propietat o a un altre dret d'ús o aprofitament d'un habitatge lliure en la mateixa localitat, o una certificació de la gerència territorial del centre de Gestió Cadastral i Cooperació Tributària, o uns altres Mitjans de prova que considere adequats el servei territorial.  
4. Les entitats de crèdit hauran de notificar simultàniament al Ministeri d'Obres Públiques i Transports i la Conselleria d'Obres Públiques, Urbanisme i Transports en les actuacions que es promoguen, la concessió, formalització i disposició dels préstecs i les seues subrogacions, en els terminis i amb les formes establertes als convenis, i es distingiran segons tinguen o no subsidi.  
5. D'acord amb el conveni subscrit, el Ministeri d'Obres Públiques i Transports comunicarà a la Conselleria d'Obres Públiques, Urbanisme i Transports i a l'entitat que concedeix el crèdit, la conformitat a la concessió del préstec no qualificat.  
6. La denegació de la qualificació definitiva o desqualificació dels habitatges per l'òrgan competent es comunicarà al Ministeri d'Obres Públiques i Transports i a l'entitat de crèdit corresponent a l?efecte del reintegrament dels beneficis atorgats incrementats amb l'interès corresponent i la modificació del contracte de préstec.  
La revocació o l'anul·lació dels visats o de les certificacions produirà els efectes esmentats en els paràgrafs anteriors.  
Quan els promotors d'expedients d'habitatge de protecció oficial, finançats d'acord amb el Reial Decret 1932/91, de 20 de desembre, sol·liciten la desqualificació d'aquests, no podran tramitar el finançament i les ajudes establertes per a habitatges de preu taxat.  
En aquests supòsits, els préstecs no es computaran en el conveni entre el Ministeri d'Obres Públiques i Transports i l?entitat de crèdit, a càrrec, al que aquell hagués estar concedit.  
7. Les comunicacions que conformement amb els convenis han de formular les entitats de crèdit seran independents per a cada un dels anteriors plans d'habitatge i de rehabilitació.  
8. La pròrroga del subsidi la sol·licitarà la persona interessada abans del darrer trimestre del cinquè any de cada període de subsidi.  
El servei territorial d'Arquitectura i Habitatge resoldrà aquesta pròrroga segons el que estableix l'article 4.2 del Reial Decret 1932/1991, i notificarà la resolució al Ministeri d'Obres Públiques i Transports, a l?entitat de crèdit a la persona interessada . dins del darrer trimestre del cinquè any de cada període de subsidi en què se sol·licite la pròrroga.  
9. Segons el que disposa el conveni, l?entitat de crèdit notificarà als beneficiaris, amb una antelació de 6 mesos almenys, la data de caducitat dels períodes de subsidi, a fi que, dins dels terminis legals assenyalats a aquest efecte, siga sol·licitada l'ampliació del subsidi que corresponga a cada període, de conformitat amb la normativa vigent aplicable, el Decret 1992/1991.  
Article tercer  
Transcorreguts 6 mesos des de la presentació de qualsevol de les sol·licituds regulades en aquesta ordre sense que l'òrgan competent haja dictat cap resolució s'entendran desestimades per silenci administratiu.  
CAPITOL II  
Ajudes econòmiques directes per a actuacions protegibles en habitatges de protecció oficial  
Article quart. Sol·licitud d'ajudes econòmiques directes'  
1. Els adquirents, adjudicataris, promotors per a ús propi o promotors d'habitatges en arrendament o d'habitatges per a la venda, podran demanar les ajudes econòmiques directes establertes al Reial Decret 1932/1991, de 20 de desembre, i al Decret 55/1992, de 30 de març, del Govern Valencià.  
Unicament es podran sol·licitar les ajudes econòmiques directes previstes quan no hagen transcorregut més de 6 mesos des de la data de formalització de l'escriptura pública de compra- venda o des de la qualificació definitiva, en el supòsit de promoció per a us propi.  
2. La sol·licitud es presentarà al servei territorial d'Arquitectura i Habitatge, en model oficial i amb aquests documents adjunts:  
a) Els que acrediten la personalitat del sol·licitant i, si s'escau, la representació que tinga, amb el número d'identificació fiscal.  
b) Contracte de compra- venda o d'adjudicació original, visat per l'òrgan competent, de conformitat amb el que disposa l'article 13 del Reial Decret 3148/1978 i altres disposicions d'aplicació, o si s'escau escriptura pública de compra- venda.  
Així mateix s'haurà de presentar l'autorització del servei territorial al promotor per a percebre les quantitats a compte i aval individualitzat o pòlissa d'assegurança com a garantia d'aquestes.  
c) Compromís de destinar l'habitatge a residència habitual i permanent en el termini establert a la legislació vigent, i sense perjudici del que disposa l'article 5.c del Decret 55/1992.  
d) Declaració de no ser titular del domini d'un dret real d'ús o aprofitament sobre algun altre habitatge de protecció oficial ni, en qualsevol cas, sobre un habitatge lliure en la mateixa localitat en què se situa l?habitatge objecte de l'actuació protegible, quan el valor de mercat de l?habitatge lliure esmentat ultrapassà el 20% del preu de l?habitatge per al qual se sol·licita la subvenció.  
En el supòsit de primer accés a la propietat de l?habitatge, declaració de no haver estat propietari d'un habitatge el valor de mercat del qual ultrapasse el 20% del preu d'adquisició de l?habitatge per al qual se sol·licita el finançament qualificat.  
e) Còpia compulsada de la declaració o de les declaracions de l?impost sobre la renda de les persones físiques, o còpia informatitzada expedida per l'agència estatal d'administració tributària en l?àmbit del qual radique la unitat familiar, relativa al període impositiu que, vengut el termini de presentació, siga immediatament anterior al moment de sol·licitar les ajudes econòmiques directes, encara que no estiga obligat a declarar l'adquirent.  
En qualsevol cas, el servei territorial d'Arquitectura i Habitatge podrà requerir la certificació de base imposable a l'agència estatal d'administració tributària que corresponga per a la comprovació.  
f) Quan es tracte de subvencions a promotors per a ús propi hauran de justificar, amb caràcter previ a la percepció de la subvenció personal, el cost real de les actuacions, mitjançant una certificació final d'obres del facultatiu- director d'aquestes, on figure el seu cost total, o bé per mitjà del pressupost real del projecte d'execució de la totalitat de les obres, visat pel col·legi oficial corresponent.  
g) Còpia de l'escriptura de préstec o documentació bancària acreditativa de la seua concessió.  
h) Les següents dades bancàries, si s'escau:  
- Nom de l'entitat, codi bancari i número de compte.  
i) Certificat de residència en la localitat on estiga ubicat l?habitatge o justificació segons el que estableix l'article 3 del Reial Decret 2569/86, de desembre.  
j) En promocions acollides al règim especial de protecció oficial, el compromís del promotor d'assumpció dels drets de tempteig i de retracte a favor de la Generalitat Valenciana o ens públic a qui cedesca els drets.  
3. No obstant el que expressa el paràgraf primer d'aquest article, a instàncies del promotor podrà visar-se el contracte de compra- venda en un tràmit previ i independent, sempre que en el contracte es consignen les clàusules i els requisits exigits per la legislació vigent aplicable.  
En aquest supòsit, per demanar les ajudes econòmiques directes, caldrà que els sol·licitants aporten còpia del contracte visat i la resta de la documentació exigida.  
Article cinquè. Tramitació de la sol·licitud  
1. Les sol·licituds d'ajudes econòmiques directes, les tramitaran íntegrament els serveis territorials d'Arquitectura i Habitatge corresponents, i es condicionarà la resolució d'aquestes a la presentació de l'escriptura pública de compra- venda on conste explícitament el compromís de l'adquirent de no cedir inter vivos l'habitatge per cap títol durant el termini de 5 anys des de la concessió de les ajudes, sense reintegrar la totalitat dels beneficis obtinguts i l'import rebut, incrementat amb els interessos corresponents, i el certificat d'empadronament del sol·licitant en l'habitatge objecte de les ajudes.  
La concessió d'ajudes econòmiques directes al promotor d'habitatges de protecció oficial destinades a arrendament, la tramitan igualment els serveis territorials d'Arquitectura i Habitatge, i aquestes estaran condicionades a la presentació dels contractes de lloguer i els certificats d'empadronament dels inquilins en els habitatges objecte de les ajudes.  
La concessió de subvencions als promotors en règim especial, la tramitaran els serveis territorials d'Arquitectura i Habitatge, i aquestes estaran condicionades a:  
- En cas de lloguer, la presentació del començament de les obres el 50% inicial i el 50% restant una vegada qualificades definitivament.  
- En cas de venda, a la presentació del començament de l'obra el 50% inicial i el restant 50% una vegada obtinguda la qualificació definitiva i s'hagen aportat els contractes de compra- venda.  
2. El servei territorial d'Arquitectura i Habitatge corresponent, després de la comprovació del compliment de les condicions exigides, visarà el contracte o escriptura, segons el cas; notificarà la decisió adoptada per a la concessió de la subvenció personal i adoptarà la resolució sobre el reconeixement de dret al subsidi d'interessos del préstec qualificat de l'habitatge, dins de les limitacions establertes al corresponent conveni subscrit amb el Ministeri d'Obres Públiques i Transports.  
3. Quan la documentació presentada fóra incompleta o incorrecta, el servei territorial d'Arquitectura i Habitatge requerirà l?interessat perquè l?esmene, segons determina la Llei de Procediment Administratiu.  
4. En les resolucions de concessió d'ajudes econòmiques directes es farà constar expressament:  
a) El nom del titular, el número de document nacional d'identitat i el número d'identificació fiscal.  
b) El número d'expedient de construcció, la identificació de l?habitatge i el nom o raó social del promotor.  
c) Tram d'ingressos en nombre de vegades el salari mínim interprofessional.  
d) Quanties de les ajudes econòmiques directes concedides.  
e) Que la concessió de la subvenció queda condicionada a la presentació de l?escriptura pública que acredite la transmissió de l?habitatge i del certificat d'empadronament en l?habitatge objecte de l'ajuda.  
f) L'advertència de la prohibició de cessió o modificació d'ús de l?habitatge en el termini establert, llevat que es reintegre l?import de les ajudes rebudes amb els increments dels interessos corresponents.  
g) Les dades bancàries establertes a l'article 4t.2.1. d'aquesta ordre.  
h) Quan es tracte de concessió de subsidi, l'advertiment que aquesta tindrà una vigència inicial de 5 anys, i pot ser ampliada per períodes iguals si subsisteixen les circumstàncies que motivaren la seua concessió, sense que, en cap cas, la suma dels períodes amb subsidi excedesca del termini d'amortització del préstec, llevat del cas previst per l'article 14.2 del Reial Decret 1932/1991, de 20 de desembre.  
5. Les sol·licituds de subvenció a promotors d'habitatges en lloguer o venda, tindran la mateixa consideració, i la resolució aprovatòria del servei territorial d'Arquitectura i Habitatge corresponent arreplega aquests punts:  
a) Identificació de la promoció, nombre d'habitatges del beneficiari de la subvenció.  
b) Quantia de la subvenció.  
c) Data de qualificació provisional i/o definitiva, segons siga.  
d) Superfície útil dels habitatges, i percentatge de la subvenció concedida en relació amb el preu màxim de venda dels habitatges.  
e) Preu màxim a què s'hagués pogut vendre l?habitatge en el moment de la qualificació definitiva.  
6. La sol·licitud de la subvenció per a promoció d'habitatges qualificats de promoció oficial destinats a arrendament, la presentaran els promotors al servei territorial, el qual després de comprovar el compliment dels requisits exigits, resoldrà el dret a les ajudes econòmiques directes.  
En el supòsit regulat per l'article 19.2 del Reial Decret 1932/1991, la Conselleria d'Obres Públiques, Urbanisme i Transports proposarà al Ministeri d'Obres Públiques i Transports la concessió de l'ajuda directa en la forma excepcional prevista, prèviament al reconeixement a l?efecte de sol·licitud de préstec.  
En actuacions en règim especial, si la suma de l?import del préstec qualificat obtingut i de les subvencions que li corresponguen a l'adquirent de l?habitatge, excedís del preu dels habitatges, l?entitat de crèdit disminuirà la quantia del préstec en la proporció que corresponga.  
En cas que la comunitat autònoma proposés anticipar al promotor d'habitatges en règim especial amb destinació a la venda, l?import de la subvenció dels adquirents o adjudicataris, s'acreditarà que aquesta es deduirà del preu de venda de l?habitatge. Una vegada s'haja produït la resolució del Ministeri d'Obres Públiques i Transports donant la conformitat sobre l'anticipació de la subvenció, es trametrà a aquest ministeri una còpia de l'aval formalitzat a favor de la Generalitat Valenciana que assegure la devolució, si escau, de les quantitats percebudes.  
7. Les resolucions d'ajudes econòmiques directes dictades pels serveis territorials d'Arquitectura i Habitatge comprendran els supòsits de subsidis i subvencions conjuntament.  
8. En, el supòsits de règim general i especial per a promocions destinades a arrendament, el servei territorial d'Arquitectura i Habitatge corresponent notificarà a l?entitat de crèdit que haja atorgat el préstec qualificat les subvencions concedides segons el Reial Decret 1932/1991, de 20 de desembre, i satisfarà per part del promotor l?import de l'ajuda a l?esmentada entitat a l?efecte regulat per l'article 15.b i 20.b.3 del Reial Decret 1932/1991, de 20 de desembre.  
Article sisè. Drets de tempteig i de retracte  
1. La Generalitat Valenciana podrà fer ús dels drets de tempteig i de retracte indicats a l'article 21 del Decret 1932/1991, respecte de les segones transmissions en promocions destinades a la venda i respecte de les primeres i segones transmissions en promocions per a ús propi o per a adjudicació.  
2. L'exercici dels drets de tempteig i de retracte indicats a l'apartat anterior es farà conformement amb el procediment següent:  
a) El transmissor haurà de notificar fefaentment al servei territorial de la Conselleria d'Obres Públiques, Urbanisme i Transports la seua voluntat de transmetre, i assenyalarà el preu, les condicions essencials de la transmissió i el nom, el domicili i les circumstàncies de qui pretenga adquirir l?habitatge.  
b) Si la Generalitat Valenciana no exercís el tempteig en el termini de 60 dies naturals a comptar des de la notificació completa i fefaent, es produirà la caducitat del dret respecte a la transmissió notificada.  
c) En cas de falta de notificació del transmissor, o de notificació defectuosa o incompleta, o si resultés inferior el preu efectiu de la transmissió o menys onerosa la resta de condicions d'aquesta, la Generalitat Valenciana podrà exercir el dret de retracte. Aquest s'exercitarà en el termini de 60 dies comptadors des del següent a la notificació de les condicions essencials en què s'efectuà la transmissió, que l'adquirent haurà de fer en tot cas al servei territorial d'Arquitectura i Habitatge, mitjançant el lliurament fefaent d'una còpia de l?escriptura pública corresponent.  
d) La notificació de l'adquirent, expressada en el paràgraf anterior, l?haurà de fer en el termini d'un mes natural comptador des de l?endemà de la data de formalització de la tramitació en escriptura pública. En el supòsit d'incompliment del deure de notificació de la transmissió efectuada, la Generalitat Valenciana, des del moment que s'assabentés per qualsevol altre mitjà de la realitat d'aquesta transmissió, podrà exercir el dret de retracte en el termini de 60 dies.  
e) Quan el preu de la compra- venda supere el màxim fixat per la legislació vigent sobre habitatges de protecció oficial, la Generalitat Valenciana, en exercir el dret de tempteig o el de retracte sobre els habitatges transmesos, ho farà pel preu màxim legalment aplicable.  
f) Els notaris denegaran la formalització en escriptura pública dels títols d'adquisició dels habitatges als quals aquesta ordre es refereix quan no se'ls acredite l'existència de la notificació a què es refereix l'apartat a) d'aquest número.  
g) Els registradors de la propietat denegaran la inscripció del títols d'adquisició d'aquests habitatges quan no se'ls acredite escaientment l'existència de la notificació a què es refereix l'apartat 1 d'aquest article.  
CAPITOL III  
Adquisició d'habitatge protegit de preu taxat  
Article setè. Ambit de l'actuació protegible  
Es considera adquisició protegida de preu taxat, la definida en l'article 22 del Reial Decret 1932/1991.  
Per a la determinació de la superfície útil d'aquests habitatges s'aplicaran els criteris d'amidament que regeixen per als habitatges de protecció oficial.  
Article vuitè. Requisits  
Per a l'obtenció de les ajudes econòmiques directes hauran de complir-se els requisits establerts en el Reial Decret 1932/1991 i les condicions següents  
a) Que s'haja realitzat un contracte de compra- venda o d'adjudicació o escriptura pública de compra- venda visat com cal per l'òrgan administratiu competent, que acredite el compliment dels requisits i de les condicions necessàries per a obtenir el finançament qualificat.  
b) Que si el venedor ha rebut préstec qualificat per al mateix habitatge el cancel·le abans de la concessió del préstec a l'adquirent.  
c) Que entre la realització del contracte de compra- venda i la sol·licitud del préstec qualificat no hagen passat sis mesos. Per al còmput del termini esmentat s'entendrà que aquest quedarà interromput des de la data de la presentació de la sol·licitud en el servei territorial corresponent fins al dia en el qual el sol·licitant reba la notificació del visat del contracte i la resolució de concessió de les ajudes econòmiques directes.  
d) Que el servei territorial d'Arquitectura i Habitatge corresponent acredite documentalment a l?entitat prestadora que l'adquisició de l?habitatge s'acull al Reial Decret 1932/1991.  
e) Que els ingressos ponderats de l'adquirent de l?habitatge de preu taxat siguen inferiors a 5,5 vegades el salari mínim interprofessional per a tenir accés al finançament qualificat, i 3,5 vegades el salari mínim interprofessional per a tenir accés a les ajudes econòmiques directes.  
f) En consideració a la concurrència de l'interès social que per a l'obtenció del finançament qualificat exigeix el paràgraf quart de l'article tercer del Decret 55/1992, de 30 de març, del Govern Valencià, a més d'ajustar-se als criteris del Decret 205/1987, de 21 de desembre del Govern Valencià, tindran preferència, per a la concessió de visats d'habitatges de preu taxat, les adquisicions d'habitatges situats en àrees urbanes destinades on es predominant la destinació a residència habitual i permanent, sobre altres zones, en les quals l?ús majoritari dels habitatges siga de segona residència, com poden ser les zones costaneres d'estiueig i les urbanitzacions d'oci.  
Article novè. Sol·licitud d'ajudes econòmiques directes  
La sol·licitud d'ajudes econòmiques directes per a l'adquisició protegida d'habitatges de preu taxat la iniciarà l'adquirent mitjançant la presentació de la sol·licitud en el Servei Territorial d'Arquitectura i Habitatge corresponent. S'hi adjuntarà els documents següents:  
a) Acreditació de la personalitat del sol·licitant amb la presentació del document nacional d'identitat, el número d'identificació fiscal, i, si escau, la representació que tinga.  
b) Original o fotocòpia compulsada del contracte o escriptura pública de compra- venda, amb el compromís de destinar l?habitatge a domicili habitual i permanent, i no cedir aquest per cap títol durant el termini de 5 anys des de la concessió de les ajudes, sense reintegrar la totalitat dels beneficis percebuts, incrementats amb l'interès corresponent.  
c) Declaració que no s'és titular del domini o del dret real d'ús o d'aprofitament sobre algun altre habitatge de protecció oficial, hi en cap cas, sobre un habitatge lliure en la mateixa localitat en què se situa l?habitatge objecte de l'actuació protegible, quan el valor de mercat d'aquest habitatge lliure passe del 20% del preu d'aquest.  
En el supòsit de primer accés, declaració que no s'és o no s'ha estat propietari d'un habitatge el valor de mercat del qual passe del 20% del preu d'adquisició d'aquell per al qual se sol·licita el finançament qualificat.  
d) Una còpia compulsada de la declaració o de les declaracions de l?impost sobre la renda de les persones físiques o una còpia informatitzada de l'agència estatal d'administració tributària que corresponga a la unitat familiar del període impositiu que, vengut el termini de presentació, siga anterior al moment de sol·licitar la subvenció, fins i tot en el cas que l'adquirent no estiga obligat a declarar.  
En qualsevol cas, el servei territorial d'Arquitectura i Habitatge podrà requerir la certificació de la base imposable a l'agència estatal d'administració tributària que corresponga per a la seua comprovació.  
e) Declaració que l?adquirent coneix l?estat de càrregues i gravàmens de l?habitatge i/o annexos adquirits.  
En el supòsit que el venedor hagués rebut un préstec qualificat per al mateix habitatge, caldrà garantir-ne la cancel·lació abans de la concessió del préstec a l'adquirent.  
f) Declaració, en el supòsit d'habitatge acabat, que l?habitatge adquirit té la cèdula d'habitabilitat en vigor.  
g) Acreditació del règim de l?habitatge, lliure o de protecció oficial, per a la qual cosa podrà ser suficient la còpia de l?escriptura del venedor.  
h) Compromís que l'adquirent no transmetrà inter vivos per cap títol l?habitatge objecte de compra- venda durant el termini de 5 anys des de la formalització del préstec qualificat, sense cancel·lar el préstec i demanar l'autorització de venda a l'administració o a les administracions concedents en cada cas, després del reintegrament dels subsidis i de les subvencions rebuts amb els interessos legals des del moment de la percepció.  
i) Compromís que l'adquirent està obligat a destinar l?habitatge adquirit a residència habitual í permanent, el qual haurà d'ocupar dins els terminis establerts en la legislació vigent, i en tot cas en els tres mesos següents al seu lliurament, excepte pròrroga justificada per motius laborals o familiars, la qual haurà d'autoritzar l'administració competent.  
j) Acreditació suficient de la superfície útil de l?habitatge.  
k) Aquestes dades bancàries: el nom de l?entitat, el codi bancari i el número de compte.  
Article deu. Visat del contracte  
1. Visat de contracte en període de construcció: l'adquirent presentarà en el servei territorial d'Arquitectura i Habitatge la petició de sol·licitud d'ajudes en un model oficial al qual s'adjuntarà la documentació establerta en els apartats a), b), c), d), e), g), h), i), j) i k), i si cal de l'apartat f), tots de l'article anterior.  
El servei territorial visarà el contracte i reconeixerà de dret el finançament qualificat, la concessió del qual quedarà condicionada a la presentació d'aquesta documentació:  
a) Cèdula d'habitabilitat de l'habitatge.  
b) L'original o una fotocòpia compulsada de l'escriptura pública que haurà de contenir expressament els compromisos que s'indiquen en l'apartat h) i i) de l'article vuitè.  
c) Certificat d'empadronament a l'habitatge objecte de l'ajuda.  
Després d'haver-se presentat la documentació assenyalada, el servei territorial d'Arquitectura i Habitatge diligenciarà la resolució que reconega les ajudes econòmiques directes que corresponguen.  
En el supòsit que el promotor hagués obtingut per finançar la construcció un préstec hipotecari en règim lliure, podrà respecte a l'habitatge en construcció reconvertir l'esmentat préstec en el corresponent a l'habitatge de preu taxat, d'acord amb les condicions que per al finançament qualificat determina el Reial Decret 1932/1991, de 20 de desembre.  
2. Visat de contracte per a habitatge acabat  
L'adquirent presentarà en el servei territorial d'Arquitectura i Habitatge la sol·licitud d'ajudes i adjuntarà la documentació que indica l'article 8 d'aquesta ordre.  
El servei territorial d'Arquitectura i Habitatge corresponent es pronunciarà sobre el visat de contracte i concedirà el dret al finançament qualificat i la subvenció que, si escau, corresponga.  
El pagament de la subvenció quedarà condicionat a la presentació de l'original o la fotocòpia compulsada de l'escriptura de compra- venda, si únicament s'hagués presentat el contracte que haurà de tenir expressament els compromisos que s'indiquen en els apartats h) i i) de l'article anterior, i del certificat d'empadronament en l'habitatge objecte de l'ajuda.  
CAPITOL IV  
Rehabilitació  
SECCIO PRIMERA  
Article onze. Sol·licitud d'ajudes  
La sol·licitud d'ajudes econòmiques directes per a la rehabilitació d'edificis i habitatges previstes en el Reial Decret 1932/1991, i Decret 55/1992, s'haurà de presentar al servei territorial d'Arquitectura i Habitatge corresponent en model oficial i s'hi adjuntarà la documentació següent:  
A) La que estableixen els apartats a), c), d) paràgraf 1r. si escau, e) i h) de l'article 4.2 d'aquesta ordre.  
Per a sol·licitar les ajudes econòmiques directes previstes en el Decret 55/1992, la documentació exigida en els apartats esmentats c) i d) no s'exigirà en el cas de les actuacions de rehabilitació de façanes i cobertes incloses en un Programa de Renovació Urbana o en les actuacions de rehabilitació en els edificis previstos en l'article 20.2.c) del Decret 55/1992.  
B) Original o fotocòpia compulsada de l?escriptura pública de l?habitatge que cal rehabilitar.  
C) Contracte de compra- venda o escriptura pública en el cas d'adquisició de l?habitatge per a la rehabilitació immediata.  
D) Certificat d'empadronament en l'habitatge objecte de les ajudes.  
Per a sol·licitar les ajudes econòmiques directes previstes en el Decret 55/1992, el certificat d'empadronament no s'exigirà en el cas de les actuacions de rehabilitació de façanes i cobertes incloses en un Programa de Renovació Urbana, o en les actuacions de rehabilitació en els edificis previstos en l'article 20.2. c) del Decret 55/1992.  
E) Si es tracta d'actuacions de protecció preferent, justificació, si escau, d'estar inciòs en algun dels apartats de l'article 16 del Decret 55/1992.  
En el cas previst en l'article 16. c) del Decret 55/1992, de 30 de març, si el sol·licitant té uns ingressos superiors a 5,5 vegades el salari mínim interprofessional, la qualificació de l'actuació, ho serà només per a l'obtenció de les ajudes econòmiques directes previstes en l'esmentat decret.  
F) En el cas d'actuacions incloses en programes de renovació urbana:  
a) En el cas previst en l'article 20.3d) del Decret 55/1992,, de 30 de març, i si el sol·licitant de l'ajuda té ingressos superiors a 5,5 vegades el salari mínim interprofessional la qualificació de l'actuació de rehabilitació de façanes i cobertes, ho serà només per a l?obtenció de les ajudes econòmiques directes previstes en l?esmentat decret.  
Si se sol·licita aquesta ajuda caldrà aportat, a més de la documentació establerta en l'apartat a) d'aquest text articulat, una memòria valorada de les actuacions, un informe tècnic de l'ajuntament que faça referència a l'adequació de les actuacions proposades a l?entorn i la documentació que acredite la titularitat o el règim d'ús de l?habitatge.  
Quan els particulars integrats en el programa de renovació urbana, sol·liciten la rehabilitació de l?edifici o de l?habitatge es desglossarà el pressupost protegible de façanes i cobertes per a determinar les ajudes que corresponguen.  
b) En actuacions d'adequació d'equipaments caldrà aportar el projecte o la documentació tècnica suficient que recollirà les actuacions que s'han de realitzar i el pressupost d'aquestes.  
En el cas que un ajuntament haja de portar a terme subsidiàriament la rehabilitació de façanes i cobertes caldrà aportar la documentació establerta en l'apartat anterior.  
Article dotze. Tramitació de la sol·licitud  
1. Una vegada presentada la sol·licitud els tècnics dels serveis territorials d'Arquitectura i Habitatge, d'acord amb el que disposen el Decret 1932/1991 i el Decret 55/1992 emetran un informe sobre la valoració i la idoneïtat de les obres i el compliment dels altres requisits exigits.  
2. El servei territorial d'Arquitectura i Habitatge, corresponen, després de la comprovació del compliment dels requisits reglamentaris, notificarà la decisió adoptada en relació amb la concessió de la subvenció personal i resoldrà sobre el subsidi d'interessos del préstec qualificat de l?habitatge.  
3.1 Amb caràcter general en les resolucions de concessions d'ajudes econòmiques directes es farà constar expressament:  
a) El nom del titular, número del document nacional d'identitat i número d'identificació fiscal.  
b) El número de l?expedient de rehabilitació i la identificació de l?habitatge.  
c) Caràcter de la promoció: promoció per a ús propi, promoció d'habitatges cedits en lloguer.  
d) Tipus de l'actuació protegible: s'especificarà si és d'un edifici o d'un habitatge.  
e) Cost real de les obres de rehabilitació que va servir de base per a la qualificació protegible de l'actuació, inclòs el preu d'adquisició de l?immoble, si escau.  
f) Antiguitat de l?edifici.  
g) Ingressos ponderats del promotor- usuari i, en el cas d'habitatges llogats, ingressos ponderats dels inquilins i els percentatges d'arrendataris que no passen de 3,5 vegades el salari mínim interprofessional.  
h) Quantia de l'ajuda econòmica directa.  
i) Que la concessió de la subvenció queda condicionada a l'atorgament de la qualificació definitiva, o la presentació de l?escriptura pública que acredite la transmissió de l?habitatge.  
j) L'advertència de la prohibició de cessió o modificació d'ús de l?habitatge en el termini establert, llevat el cas que es reintegre l?import de les ajudes rebudes amb els increments dels interessos corresponents.  
k) Les dades bancàries següents: nom de l?entitat, codi bancari i número de compte.  
3.2 En les resolucions de concessió d'ajudes econòmiques directes als ajuntaments es farà constar la quantia de l'ajuda i la concessió condicionada a l'aportació de la certificació de l?inici de les obres i del pressupost d'adjudicació.  
3.3. En l'adquisició i immediata rehabilitació d'habitatges, dins del sistema de primer accés a l?habitatge en propietat, s'especificarà la superfície útil d'aquest, el nivell d'ingressos familiars ponderats de l'adquirent i si té un compte habitatge.  
Haurà de quedar justificat, mitjançant declaració, que no s'és o que no s'ha estat propietari d'un habitatge el valor de mercat del qual passe del 20% del preu d'adquisició de l'habitatge per al qual se sol·licita l'ajuda. Igualment s'acreditarà la titularitat del compte habitatge en les condicions establertes en l'article 15.a) del RD 1932/1991.  
4. Les resolucions denegatòries de les ajudes econòmiques directes sol·licitades seran motivades, i s'hi podrà presentar recurs d'alçada en contra davant la Direcció General d'Arquitectura i Habitatge de la Conselleria d'Obres Publiques, Urbanisme i Transports en la forma, terminis i requisits que estableix la Llei de Procediment Administratiu vigent.  
Article tretze. Concessió de subvencions  
Les subvencions es pagaran després que les actuacions objecte d'aquestes hagen obtingut la qualificació definitiva.  
Quan es tracte de subvencions als ajuntament per actuacions dutes a terme en l?àmbit d'un programa de renovació urbana, el pagament de la subvenció es farà després de la presentació de l'acta d'inici de les obres i del pressupost d'adjudicació.  
Si es tracta de promotors d'habitatges rehabilitats llogats o destinats a lloguer, la subvenció es pagarà després que s'haja obtingut la qualificació definitiva, el pagament es fraccionarà segons el nombre d'habitatges efectivament arrendats i s'haurà d'aportar cada contracte d'arrendament amb la data d'entrada en vigor postdatada a la de la qualificació definitiva i el certificat d'empadronament de l'inquilí a l'habitatge objecte d'ajuda.  
SECCIO SEGONA  
Declaració de programes de renovació urbana  
Article catorze.  
Documentació per a la declaració dels programes de renovació urbana  
Per a l'obtenció de declaració de programes de renovació urbana per part de la Direcció General d'Arquitectura i Habitatge, de la Conselleria d'Obres Públiques, Urbanisme i Transports, s'haurà de presentar, com a mínim, la documentació següent:  
a) Plànol de delimitació de l?àmbit que comprèn l?àrea a escala mínima 1/2.000 i la seua relació amb la resta del nucli urbà a escala mínima 1/5.000.  
b) Plànol de delimitació dels edificis afectats pel programa a escala mínima 1/500, incloent-hi les dades necessàries que definesquen la propietat d'aquests.  
c) Memòria justificativa de la necessitat d'actuacions.  
d) Memòria descriptiva en la qual s'arrepleguen les directrius tècniques que garantesquen la coherència de les actuacions que s'han de realitzar.  
e) En el cas d'intervenció d'altres administracions, documents justificatius d'aquesta.  
f) Proposta d'actuacions municipals sobre equipament comunitari primari i altres equipaments, si escau.  
g) Estudis de viabilitat econòmica i financera del Programa, i termini de vigència d'aquest.  
h) Compromís municipal de coordinar les actuacions.  
i) En el supòsit que se sol·licite la declaració de programa de renovació urbana d'interès històric, arquitectònic o ambiental, s'haurà d'aportar memòria justificativa suficientment fonamentada i argumentada d'aquest interès o, si escau, la declaració de conjunt històric pel Consell de la Generalitat Valenciana, d'acord amb la Llei 16/1985, de Patrimoni Històric.  
Article quinze. Sol·licitud  
La sol·licitud per a la declaració dels programes de renovació urbana, l'haurà de presentar l'ajuntament al servei territorial corresponent.  
A la sol·licitud s'adjuntarà la documentació que corresponga segons el que disposa l'article anterior.  
Article setze. Proposta prèvia  
A la vista de la documentació presentada, els òrgans corresponents del servei territorial i la Direcció General d'Arquitectura i Habitatge emetran un informe conjunt, d'acord amb el qual el cap del servei territorial elevarà la declaració del programa de renovació urbana al Director General d'Arquitectura i Habitatge.  
Article disset. Declaració, del programa de renovació urbana  
La declaració de programa de renovació urbana es produirà mitjançant una resolució expressa del Director General d'Arquitectura i Habitatge, en la qual es farà constar:  
a) L'àmbit d'actuació.  
b) Els edificis i espais públics inclosos en l?àrea afectada pel programa de renovació urbana.  
c) Les actuacions protegibles que es prevegen.  
d) Els terminis previstos per a l?execució i la vigència del programa.  
e) L'interès històric, arquitectònic o ambiental de l?àrea sobre la qual es projecten les actuacions, si escau.  
Aquesta resolució es comunicarà a l'ajuntament i al servei territorial corresponent perquè en, prenga coneixement.  
Article divuit. Comissió de seguiment  
Per a cada àrea inclosa dins d'un programa de renovació urbana, es podrà constituir una comissió de seguiment, integrada per un representant de la Direcció General d'Arquitectura i Habitatge i un representant de l'ajuntament, a la qual es podran incorporar representants d'altres administracions actuants. Aquesta comissió assumirà bàsicament les funcions següents:  
a) Control de desplegament de les actuacions previstes dins del programa de renovació urbana.  
b) Coordinació dels recursos per a dur a terme les actuacions.  
c) Foment i assessorament per a la tramitació de les ajudes que, en cada cas, corresponguen no solament a l'ajuntament sinó també als particulars.  
DISPOSICIONS ADDICIONALS  
Primera  
La concessió d'ajudes econòmiques directes, regulades pel Decret 55/1992, de la Generalitat Valenciana, s'ajustarà a les bases que estableix aquest decret i a les disposicions d'aquesta ordre.  
Les esmentades ajudes es finançaran a càrrec de les línies pressupostàries 701 i 702, del Programa 431.10 de la Conselleria d'Obres Públiques, Urbanisme i Transports, per a la qual es destina l'import global de deu mil set-cents milions de pessetes durant el quadrienni comprés entre 1'l de gener de 1992 i el 31 de desembre de 1995.  
Segona  
Faculte el Director General d'Arquitectura i Habitatge per a dictar les instruccions pertinents per al desplegament d'aquesta ordre.  
Tercera  
Les referències al 20 per 100 del valor del mercat de qualsevol altre habitatge, dels articles tercer i vuitè d'aquesta ordre, en el cas de copropietat, es referirà a la quota de què siga titular el sol·licitant de les ajudes.  
Així mateix, les referències a un altre habitatge de protecció oficial dels articles tercer i vuitè d'aquesta ordre, en el cas de copropietat, s'entendran a partir del 50 per 100 de la propietat de què siga titular el sol·licitant de les ajudes.  
DISPOSICIO DEROGATORIA  
Queda derogada l'Ordre de 22 de maig de 1992, del Conseller d'Obres Públiques, Urbanisme i Transports, sobre desplegament i tramitació de les mesures de finançament d'actuacions protegibles en matèria d'habitatge, establertes en el Reial Decret 1932/1991, de 20 de desembre, i en el Decret 55/1992, de 30 de març, del Govern Valencià.  
DISPOSICIO FINAL  
Aquesta ordre entrarà en vigor l?endemà de la seua publicació en el Diari Oficial de la Generalitat Valenciana.  
València, 25 de gener de 1993.  
El Conseller d'Obres Públiques, Urbanisme i Transports,  
EUGENIO BURRIEL DE ORUETA


Còpia Permalink ELI